Ротума

Ротума —  остров, кој заедно со околните мали островчиња, сочинуваат зависна територија на Фиџи. Ротума е татковина на Ротуманците, кои на островот сочинуваат околу 2000 жители, а низ цело Фиџи околу 10.000 Ротуманци.

 Географија 
Островот е со вулканско потекло и се наоѓа на 646 км северно од Сува. Самиот остров Ротума е 13 км долг и 4 км широк и со вкупна површина од 43 км2. Ротума е 12 најголем остров во Фиџи. Островот е составен од два поголеми дела, од кој источниот е значително поголем. Теснецот меѓу овие два дела е широк само 230 метри.

 Демографија
Иако островот политички е дел од Фиџи уште од 1881 година, Ротуманџите имаат култура која е слична со Полинезија, особено со Тонга, Самоа, Футуна и Увеа. Поради полинезискиот изглед и посебниот ротумански јазик, Ротуманците сочинуваат призната малцинска група во рамките на Фиџи. Ротуманците претежно живеат во Фиџи, а не на Ротума. Ротуманците се многу конзервативни и отпорни на промени, па така на пример во 1985 година 85% од Ротуманците биле против Ротума да се отвори за туризам.

Поврзано
Фиџи
Меланезија

Наводи
Islands of Fiji , Island Directory, United Nations Environment Programme

A.M. Hocart, Notes on Rotuman Grammar, Journal of the Royal Anthropological Institute, London, 1919, 252.

Надворешни врски
 Мрежно место за Ротума 
 Ротуманско хафа, танц
 Аматерско ротуманско радио 
 Општи информации за Ротума 


Категорија:Штитести вулкани